Polisie skiet meisie in oproer – praag.co.za — 20 jaar jonk!
Polisie skiet meisie in oproer
Die polisie het na bewering 'n 17-jarige meisie wat onder 'n groep oproermakers was, doodgeskiet. Hulle het teen die sloping van hul plakkershutte in Cato Crest, Durban betoog.
Vroeër vanjaar is sewe polisiebeamptes vrygespreek vir die 2011 moord op die Ficksburgse aktivis Andries Tatane.
Bandile Mdlalose, sekretaris-generaal vir NGO Abahlali baseMjondolo, het gesê: "Die gemeenskap is kwaad, hulle wil geregtigheid hê, hulle sal nooit hierdie sinnelose slagting vergeet nie. Die tiener is doodgeskiet sonder dat 'n waarskuwingskoot geskiet is."
Die provinsiale woordvoerder van die polisie, Jay Naicker sê die betogers het twee polisiebeamptes in 'n hinderlaag gelei wat veroorsaak het dat hulle skote in die skare gevuur het, wat tot die dood van die meisie en 'n ander persoon gelei het.
"Die skare van ongeveer 500 mense het die polisie omsingel. Hulle het die polisievoertuig in 'n hinderlaag gelei en die voertuig met klippe bestook. Hulle het 'n venster gebreek en groot skade aan die voertuig veroorsaak. Die verdagtes het na bewering probeer om die polisie te trek uit die voertuig. Maar toe die polisie 'n skoot in die skare afvuur, het hulle weggehardloop". – SABC
Skrywer Karin RoodtGepubliseer op 30 September 2013 30 September 2013 Kategorieë Nuus, Suider-AfrikaSleutelwoord 17-jarige meisie doogeskiet, Cato Crest, Durban, hinderlaag, omsingel, polisie